OpenLLM-France/wikimedia huggingface dataset:
# Climactèrids

Els climactèrids (Climacteridae) són una família d'ocells de l'ordre dels passeriformes. Són aus més aviat petites, generalment marrons amb dibuixos per les parts inferiors. Viuen a Austràlia i Nova Guinea. El nom amb què són conegudes aquestes aus en anglès, Australasian treecreeper ('raspinells d'Australàsia') reflecteix la semblança d'aspecte que tenen amb els cèrtids.

## Alimentació

Aquests ocells busquen insectes i altres petites criatures que viuen per sobre i per sota de l'escorça dels arbres, sobre tot eucaliptus, malgrat que de vegades caça també en terra pel mig de la fullaraca i la fusta caiguda. A diferència dels raspinells holàrtics no fan servir la cua per a recolzar-se en enfilar-se sobre els arbres, i s'ajuda únicament amb els peus.

## Reproducció

Els climactèrids niden en forats als arbres. Les diferents espècies mantenen territoris de cria, però el defenen amb diferent grau d'intensitat. Algunes espècies, com Climacteris erythrops i Climacteris picumnus són criadors cooperatius, altres com Cormobates leucophaea no ho són pas. Tant als grups de criadors cooperatius com als que crien en solitari, es poden presentar fins a tres ajudants, que solen ser mascles joves de niuades anteriors. Aquests ajudants participen en la construcció del niu, alimentació de la femella mentre cova, i alimentació i defensa dels joves.

## Taxonomia

La família és una de les identificades mitjançant estudis d'hibridació d'ADN com producte de la radiació dels ocells canors en la zona d'Austràlia i Nova Guinea. Hi ha proves moleculars que permeten suggerir que els seus parents més propers són els ocells lira. S'ha descrit dos gèneres amb 7 espècies.
* Gènere Cormobates, amb dues espècies: Pela-soques de Nova Guinea (Cormobates placens) i Pela-soques gorjablanc (Cormobates leucophaea)
* Gènere Climacteris, amb 5 espècies.

## Referències

* ↑ Winkler, David W.; Billerman, Shawn M.; Lovette, Irby J. «Australasian Treecreepers (Climacteridae), version 1.0» (en anglès). Birds of the World. Cornell Lab of Ornithology, 2020. DOI: 10.2173/bow.climac1.01species_shared.bow.project_name. ISSN: 2771-3105.
* ↑ Walters, Jeffrey R; Ford, Hugh A; Cooper, Caren B «The ecological basis of sensitivity of brown treecreepers to habitat fragmentation: a preliminary assessment». Biological Conservation, 90, 1, 8-1999, pàg. 13–20. DOI: 10.1016/s0006-3207(99)00016-6. ISSN: 0006-3207.
* ↑ Noske, R. A. «A Demographic Comparison of Cooperatively Breeding and Noncooperative Treecreepers (Climacteridae)» (en anglès). Emu, 91, 2, 1991, pàg. 73–86. DOI: 10.1071/mu9910073. ISSN: 1448-5540.
* ↑ IUCN «Cormobates placens» (en anglès). BirdLife International: The IUCN Red List of Threatened Species 2016:, 01-10-2016. DOI: 10.2305/iucn.uk.2016-3.rlts.t22703557a93928030.en.
* ↑ IUCN «Cormobates leucophaea» (en anglès). BirdLife International: The IUCN Red List of Threatened Species 2016:, 01-10-2016. DOI: 10.2305/iucn.uk.2016-3.rlts.t22703560a93928183.en.
# Peneplà

Un peneplà o peneplana (del llatí paene = quasi, i plana), en geomorfologia i geologia, designa una àmplia plana formada per un relleu quasi uniforme, amb lleugeres desnivellacions que resulta d'una perllongada erosió i de la confluència i treball de les conques hidrogràfiques. El peneplà està constituït per un conjunt de tàlvegs i d'interfluvis d'escàs desnivell respecte de les valls, amb formes i relleus residuals al llarg de la conca dels rius.

## Terminologia

El concepte va ser desenvolupat pels primers geomorfòlegs: William Morris Davis i Walther Penck a principis del segle xx. La utilització d'aquest terme implica la noció, actualment motiu de serioses objeccions, d'una orogènesi a la qual haja succeït una perllongada fase d'estabilitat tectònica sense rejoveniment del relleu que haguera permès el normal desenvolupament del cicle geogràfic. El peneplà, segons el cicle geogràfic o d'erosió de Davis, s'associa a la vellesa o estadi terminal d'un relleu. El peneplà seria, per tant, el resultat de l'última etapa del cicle produïda per les aigües hidrogràfiques.

## Forma

En la forma, el peneplà presenta una superfície d’erosió extensa i lleugerament ondulada composta per zones interfluvials i àmplis tàlvegs. La forma ha estat fortament llaurada per l’erosió fluvial i, en molts casos també per l’acció eòlica, marina o periglacial. Normalment és recoberta pels sefiments.

## Discussió conceptual

El concepte de peneplà i de la peneplanació com a procés geomorfològic, suporta una controvèrsia per la manca d'exemples clars en formació actuals o en curs i la incertesa a l'hora d'identificar, estrictament, els exemples relictes del passat. Per a alguns geomorfòlegs, les peneplanes es redueixen al nivell de base que representa el nivell del mar, cosa que condideren crucial, mentre que altres ignoren aquesta premissa. Per a molts, aquesta condició estaria per damunt del tipus de mecanisme precís de formació de les peneplanes i, fins i tot del mecanisme de formació d'alguns pediplans existents entre peneplanes.

## Referències

* 1 2 «Peneplà». Gran Enciclopèdia Catalana. Barcelona: Grup Enciclopèdia Catalana.
* 1 2 Riba Arderiu, O.. «peneplà». Diccionari de Geologia, IEC, 1997. [Consulta: 4 agost 2023].
* ↑ Phillips, Jonathan D (2002). "Erosion, isostatic response, and the missing peneplains". Geomorphology. 45(3–4): 225–241. Bibcode:2002Geomo..45..225P. doi:10.1016/S0169-555X(01)00156-8. https://ui.adsabs.harvard.edu/abs/2002Geomo..45..225P
* 1 2 Migoń, Piotr (2004). "Peneplain". In Goudie, A.S. (ed.). Encyclopedia of Geomorphology. Routledge. pp. 771–772.
* ↑ Lidmar-Bergström, Karna; Bonow, Johan M.; Japsen, Peter (2013). "Stratigraphic Landscape Analysis and geomorphological paradigms: Scandinavia as an example of Phanerozoic uplift and subsidence". Global and Planetary Change. 100: 153–171. Bibcode:2013GPC...100..153L. doi:10.1016/j.gloplacha.2012.10.015.https://ui.adsabs.harvard.edu/abs/2015Natur.520..526Y/abstract
# Grants

Grants és una població dels Estats Units a l'estat de Nou Mèxic. Segons el cens del 2008 tenia 10.500 habitants.

## Demografia

Segons el cens del 2000, Grants tenia 8.806 habitants, 3.202 habitatges, i 2.321 famílies. La densitat de població era de 248,7 habitants per km².
Dels 3.202 habitatges en un 37,5% hi vivien nens de menys de 18 anys, en un 49,5% hi vivien parelles casades, en un 17,1% dones solteres, i en un 27,5% no eren unitats familiars. En el 24,1% dels habitatges hi vivien persones soles el 8,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,61 i el nombre mitjà de persones que vivien en cada família era de 3,06.
Per edats la població es repartia de la següent manera: un 28,8% tenia menys de 18 anys, un 9,3% entre 18 i 24, un 27,9% entre 25 i 44, un 21,7% de 45 a 60 i un 12,3% 65 anys o més.
L'edat mediana era de 34 anys. Per cada 100 dones de 18 o més anys hi havia 79,4 homes.
La renda mediana per habitatge era de 30.652$ i la renda mediana per família de 33.464$. Els homes tenien una renda mediana de 31.870$ mentre que les dones 20.808$. La renda per capita de la població era de 14.053$. Aproximadament el 19,4% de les famílies i el 21,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Grants». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Grants». American Fact Finder. Oficina del Cens dels Estats Units, 12-01-2010.
Viccionari
# Convencionalisme

El convencionalisme és l'actitud que implica considerar que certs usos i costums, principis, valors o normes que regeixen el comportament social o fins i tot personal, estan basats en acords implícits o explícits de la societat més que en la realitat externa. Com a concepte s'aplica a molt diferents camps de coneixement, des de les regles de la gramàtica fins a la lògica, l'ètica, el dret, la ciència, etc. El convencionalisme és un corrent de filosofia del llenguatge que defensa l'arbitrarietat de les paraules. En termes lingüístics, defensa la independència del significant del significat i la seva arbitrarietat. La lingüística moderna és, des de Ferdinand de Saussure, convencionalista. En propietat, es parla de convencionals per a referir-se als gramàtics grecs que defensaven que les llengües s'han originat com una simple convenció entre els homes, oposant-se als naturalistes. Sostenen que no hi ha vincle necessari entre la paraula, el pensament i el món.

## Vegeu també

* nominalisme

## Referències

* ↑ «convencionalisme | enciclopèdia.cat». [Consulta: 9 novembre 2018].
* ↑ Diccionario de Arte I. Barcelona: Spes Editorial SL (RBA), 2003, p.136. ISBN 84-8332-390-7 [Consulta: 28 novembre 2014].
# Lake Sumner

Lake Sumner és una concentració de població designada pel cens dels Estats Units a l'estat de Nou Mèxic. Segons el cens del 2000 tenia 86 habitants.

## Demografia

Segons el cens del 2000, Lake Sumner tenia 86 habitants, 44 habitatges, i 27 famílies. La densitat de població era de 0,5 habitants per km².
Dels 44 habitatges en un 18,2% hi vivien nens de menys de 18 anys, en un 61,4% hi vivien parelles casades, en un 0% dones solteres, i en un 38,6% no eren unitats familiars. En el 34,1% dels habitatges hi vivien persones soles el 13,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,95 i el nombre mitjà de persones que vivien en cada família era de 2,48.
Per edats la població es repartia de la següent manera: un 14% tenia menys de 18 anys, un 4,7% entre 18 i 24, un 17,4% entre 25 i 44, un 33,7% de 45 a 60 i un 30,2% 65 anys o més.
L'edat mediana era de 52 anys. Per cada 100 dones de 18 o més anys hi havia 111,4 homes.
La renda mediana per habitatge era de 25.250 $ i la renda mediana per família de 29.167 $. Els homes tenien una renda mediana de 28.750 $ mentre que les dones 23.750 $. La renda per capita de la població era de 17.590 $. Cap de les famílies i el 10,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lake Sumner». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Lake Sumner». American Fact Finder. Oficina del Cens dels Estats Units, 12-01-2010.
# Schafflund

Schafflund (danès Skovlund frisó septentrional Schaflün) és un municipi de l'estat alemany de Slesvig-Holstein i és la seu administrativa de l'amt Schafflund en el districte de Slesvig-Flensburg. Es troba a 16 kilòmetres de Flensburg.

## Referències

* ↑ Kunz, Harry; Panten, Albert. Die Köge Nordfrieslands (en alemany). Nordfriisk Instituut, 1997. ISBN 978-3-88007-251-0.
* ↑ The Regional Travel Guide for Schleswig-Holstein (Germany) (en anglès). YouGuide Ltd. ISBN 978-1-83714-156-2.
* ↑ Bülow, Jörg. Gemeindeverfassungsrecht für Schleswig-Holstein: Vorschriftensammlung mit einer einführenden Darstellung (en alemany). W. Kohlhammer Verlag, 2008. ISBN 978-3-555-01408-1.
# Campionat d'Espanya de trial 2023

La temporada de 2023 del Campionat d'Espanya de trial fou la 56a edició d'aquest campionat, organitzat per la Reial Federació Motociclista Espanyola. El calendari oficial constava de 6 proves puntuables, celebrades entre el 2 d'abril i el 22 d'octubre. 2 de les proves programades es disputaren als Països Catalans: Gironella (la primera, el 2 d'abril) i Camprodon (la darrera, el 22 d'octubre).

## Classificació final

| Posició | Pilot | Motocicleta | Punts |
| 1 | Jaime Busto | Gas Gas | 117 |
| 2 | Adam Raga | TRRS | 99 |
| 3 | Gabriel Marcelli | Montesa | 94 |
| 4 | Aniol Gelabert | Beta | 75 |
| 5 | Àlex Canales | Sherco | 50 |
| 6 | Gerard Trueba | Beta | 45 |
| 7 | Jorge Casales | Scorpa | 42 |
| 8 | Pablo Suárez | Montesa | 41 |
| 9 | Sondre Haga | Gas Gas | 41 |
| 10 | Miquel Gelabert | Vertigo | 40 |

## Categories inferiors
### TR2

| Posició | Pilot | Motocicleta | Punts |
| 1 | Gil Vila | Gas Gas | 113 |
| 2 | Pau Martínez | Vertigo | 103 |
| 3 | Pau Dinarés | TRRS | 89 |

### TR3

| Posició | Pilot | Motocicleta | Punts |
| 1 | Rodrigo Marchal | ? | 137 |
| 2 | Carlos Monreal | TRRS | 79 |
| 3 | Cristian Naranjo | Gas Gas | 75 |

### Altres

| Categoria | Guanyador | Motocicleta |
| TR4 | Héctor Gairín | TRRS |
| TR5 | Héctor Márquez | Gas Gas |
| Veterans A | Josep M. Segura | Sherco |
| Veterans B | Salvador Planella | Vertigo |
| Júnior | Miquel Alarcón | Sherco |
| Cadet 125 | Ryon Land | Vertigo |
| Cadet | Roger Montserrat | Gas Gas |
| Juvenil A | Fco. Javier Osuna | TRRS |
| Juvenil B | Lucas Rodríguez | ? |

## Classificació per marques

| Posició | Marca | Punts |
| 1 | Gas Gas | 360 |
| 2 | TRRS | 328 |
| 3 | Sherco | 212 |
| 4 | Vertigo | 178 |
| 5 | Beta Trueba | 174 |
| 6 | Montesa | 89 |
| 7 | Scorpa | 6 |

## Referències

* «Campeonatos - Histórico resultados» (en castellà). rfme.com. RFME, 2023. Arxivat de l'original el 24 de març 2022. [Consulta: 15 març 2023].
* «Spain 2023» (en anglès). trialonline.org, 2023. [Consulta: 15 març 2024].
# Garding, Kirchspiel

Garding, Kirchspiel és una ciutat del districte de Nordfriesland, dins l'Amt Eiderstedt, a l'estat alemany de Slesvig-Holstein. Està situada a uns 12 km a l'oest de Tönning a la península d'Eiderstedt i envolta la ciutat de Garding.

## Referències

* ↑ Kunz, Harry; Panten, Albert. Die Köge Nordfrieslands (en alemany). Nordfriisk Instituut, 1997. ISBN 978-3-88007-251-0.
* ↑ The Regional Travel Guide for Schleswig-Holstein (Germany) (en anglès). YouGuide Ltd. ISBN 978-1-83714-156-2.
* ↑ Bülow, Jörg. Gemeindeverfassungsrecht für Schleswig-Holstein: Vorschriftensammlung mit einer einführenden Darstellung (en alemany). W. Kohlhammer Verlag, 2008. ISBN 978-3-555-01408-1.
# Rhyacotriton

Rhyacotriton és un gènere d'amfibis urodels, l'únic de la família Rhyacotritonidae, que viuen al nord-oest dels Estats Units.

## Taxonomia

Abans el gènere Rhyacotriton formava part de la família Ambystomatidae, després es va incloure a Dicamptodontidae. Finalment l'any 1992 varen tindre llur pròpia família. El mateix any, la fins llavors única espècie, Rhyacotriton olympicus, va ser dividida en quatre espècies com a resultat de certes proves d'anàlisi genètica.

## Característiques

Aquests tritons tímids i menuts es troben només al nord-oest dels Estats Units, California, Oregon i Washington.

## Taxonomia

* Rhyacotriton cascadae
* Rhyacotriton kezeri
* Rhyacotriton olympicus
* Rhyacotriton variegatus

## Enllaços externs

* Tree of Life: Rhyacotritonidae
# Georg Hackl

Georg Hackl (Berchtesgaden, 9 de setembre de 1966) és un corredor de luge alemany, ja retirat, que destacà entre les dècades del 1990 i del 2000.

## Carrera esportiva

Va participar en els Jocs Olímpics d'Hivern de 1988 realitzats a Calgary (Canadà) en representació de l'Alemanya Occidental, on aconseguí guanyar la medalla de plata en la prova individual masculina de luge i finalitzà quart en la prova de parelles masculines amb Stefan Ilsanker. En els Jocs Olímpics d'Hivern de 1992 realitzats a Albertville (França), i ja en representació de l'Alemanya unificada, aconseguir la medalla d'or en la prova individual. Posteriorment aconseguí revalidar el títol olímpic en els Jocs Olímpics d'Hivern de 1994 realitzats a Lillehammer (Noruega) i en els Jocs Olímpics d'Hivern de 1998 realitzats a Nagano (Japó). En els Jocs Olímpics d'Hivern de 2002 realitzats a Salt Lake City (Estats Units) aconseguí guanyar la medalla de plata, convertint-se en els primers corredor de luge en aconseguir cinc medalles olímpiques en cinc edicions diferents. Posteriorment participà, ja als 39 anys, en els Jocs Olímpics d'Hivern de 2006 realitzats a Torí (Itàlia), si bé únicament pogué finalitzar setè en la prova individual masculina.
Al llarg de la seva carrera ha aconseguit 22 medalles en el Campionat del Món de luge, destacant 10 medalles d'or (tres d'elles en individual masculí i set en equips mixts), i 10 medalles en el Campionat d'Europa de luge, sis d'elles d'or (dues en individual masculí i quatre en equips mixts).
Així mateix ha guanyat dues vegades la Copa del Món de l'especialitat: 1988/1999, 1989/1990.
El 1998 va ser nomenat esportista alemany de l'any.

## Referències

* 1 2 3 «Olympedia – Georg Hackl». [Consulta: 28 desembre 2023].
* ↑ «Hackl rodelt ins Eheglück» (en alemany), 16-05-1999. [Consulta: 13 gener 2019].

## Enllaços externs

* (anglès) www.fil-luge.org - Georg Hackl
# North Acomita Village

North Acomita Village és una concentració de població designada pel cens dels Estats Units a l'estat de Nou Mèxic. Segons el cens del 2000 tenia 288 habitants.

## Demografia

Segons el cens del 2000, North Acomita Village tenia 288 habitants, 90 habitatges, i 63 famílies. La densitat de població era de 39,9 habitants per km².
Dels 90 habitatges en un 32,2% hi vivien nens de menys de 18 anys, en un 41,1% hi vivien parelles casades, en un 20% dones solteres, i en un 30% no eren unitats familiars. En el 24,4% dels habitatges hi vivien persones soles el 7,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,2 i el nombre mitjà de persones que vivien en cada família era de 3,87.
Per edats la població es repartia de la següent manera: un 29,5% tenia menys de 18 anys, un 10,1% entre 18 i 24, un 26% entre 25 i 44, un 24,7% de 45 a 60 i un 9,7% 65 anys o més.
L'edat mediana era de 34 anys. Per cada 100 dones de 18 o més anys hi havia 76,5 homes.
La renda mediana per habitatge era de 24.375 $ i la renda mediana per família de 25.000 $. Els homes tenien una renda mediana de 26.250 $ mentre que les dones 20.000 $. La renda per capita de la població era de 10.569 $. Aproximadament el 36,2% de les famílies i el 33,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- North Acomita Village». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
* ↑ «Geographic Comparison Table- North Acomita Village». American Fact Finder. Oficina del Cens dels Estats Units, 12-01-2010.
# Elliston

Elliston és una concentració de població designada pel cens dels Estats Units a l'estat de Montana. Segons el cens del 2000 tenia 225 habitants.

## Demografia

Segons el cens del 2000, Elliston tenia 225 habitants, 89 habitatges, i 64 famílies. La densitat de població era de 9,9 habitants per km².
Dels 89 habitatges en un 41,6% hi vivien nens de menys de 18 anys, en un 57,3% hi vivien parelles casades, en un 11,2% dones solteres, i en un 27% no eren unitats familiars. En el 22,5% dels habitatges hi vivien persones soles el 12,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 2,94.
Per edats la població es repartia de la següent manera: un 32% tenia menys de 18 anys, un 2,7% entre 18 i 24, un 28% entre 25 i 44, un 23,6% de 45 a 60 i un 13,8% 65 anys o més.
L'edat mediana era de 36 anys. Per cada 100 dones de 18 o més anys hi havia 96,2 homes.
La renda mediana per habitatge era de 31.964 $ i la renda mediana per família de 38.333 $. Els homes tenien una renda mediana de 33.750 $ mentre que les dones 21.875 $. La renda per capita de la població era de 16.501 $. Aproximadament el 7,6% de les famílies i el 10,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Elliston». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Elliston». American Fact Finder. Oficina del Cens dels Estats Units, 12-01-2010.
# Abd-al-Màlik ibn Úmar

Abd-al-Màlik ibn Úmar (àrab: عبد الملك بن عمر, ʿAbd al-Malik ibn ʿUmar) (? - 788) fou un militar andalusí.
Fill del califa omeia Úmar ibn Abd-al-Aziz, fou visir de l'emir de Qúrtuba Abd-ar-Rahman I ad-Dàkhil, que el va nomenar governador d'Ixbíliya i Saraqusta en premi als seus mèrits.
En 759 va derrotar Yússuf al-Fihrí i el seu lloctinent, as-Sumayl ibn Hàtim al-Kilabí, en la batalla d'Almuñécar. Quan, el 774, el governador de Saraqusta, Hussayn ibn Yahya al-Ansarí, va participar en una conspiració anti-omeia duta a terme pels iemenites, l'emir de Qúrtuba, Abd-ar-Rahman I, va enviar Abd-al-Màlik a la ciutat de l'Ebre i aquest va obtenir la lleialtat del valí.
# García Álvarez de Toledo y Pimentel-Osorio

García Álvarez de Toledo y Pimentel - Osorio (Villafranca del Bierzo, Corona de Castella, 29 d'agost de 1514 - Regne de Nàpols, 31 de maig de 1578) fou militar i polític castellà, quart marquès de Villafranca del Bierzo, duc de Fernandina i Gran d'Espanya.

## Biografia

Era fill de Pedro Álvarez de Toledo y Zúñiga, virrei de Nàpols i Juana Pimentel, segona marquesa de Villafranca, i net de Fadrique Álvarez de Toledo y Enríquez de Quiñones, segon Duc d'Alba.
Va començar servint a les ordres d'Andreu Doria a les galeres de Nàpols, essent amo de dos vaixells. El 1535 ja era general de sis galeres i es va distingir a les batalles de la Goleta, Tunis, Alger, Sfax, Calibria i Mebredia, on se li va concedir el títol de Capità General de les Galeres de Nàpols. Va ser Capità General de l'expedició a Grècia i Capità General del Mar, títol que se li va donar el 1544 després de derrotar el pirata Khair ed-Din Barba-rossa.
També va lluitar a les ordres del seu cosí Fernando Álvarez, duc d'Alba, a les guerres de Flandes.
Fou el Virrei de Catalunya entre el 29 de novembre de 1558 i el 1564, on va potenciar la producció militar de les drassanes barcelonines i va impulsar la fortificació de tot el litoral del Principat, sense descuidar la frontera amb França (convulsionada per les seves guerres de religió). També va tenir els càrrecs de Coronel General de la Infanteria del Regne de Nàpols, i va deixar Catalunya en ser nomenat nou virrei de Sicilia (1564- 1566). La conquesta del Penyal de Vélez el 1564, empresa considerada irrealitzable, i el socors a l'illa de Malta li van valer la concessió, per part de Felip II de Castella, del Ducat de Fernandina i el Principat de Montalbán el 24 de desembre de 1569.

## Família

Es va casar a Nàpols, el 5 d'abril de 1536 amb Vittoria Colonna, filla d'Ascanio Colonna, segon Duc de Paliano, i de Juana d'Aragó. Fills:
* Pedro Álvarez de Toledo i Colonna, V Marquès de Vilafranca i Gran d'Espanya
* María de Toledo, dona de Don Fadrique Álvarez de Toledo, IV Duque de Alba
* Juana de Toledo, casada amb Bernardino Pimentel, III Marquès de Távara
* Elionor de Toledo, esposa del seu cosí Cosme I de Mèdici, gran duc de la Toscana
* Anna de Toledo, casada amb Gómez Dávila, III Marquès de Velada
* Inés de Toledo, dona de Juan Pacheco, II Marquès de Cerralbo.
* Delia de Toledo, dona de Gómez Suárez de Figueroa, barón de Gaypuli.

## Referències

* ↑ «García Álvarez de Toledo y Pimentel-Osorio». Gran Enciclopèdia Catalana. Barcelona: Grup Enciclopèdia Catalana.
* 1 2 3 4 Diccionari d'Història de Catalunya; ed. 62; Barcelona; 1998; ISBN 84-297-3521-6; p. 36
* 1 2 Biblioteca Maritima Española (en castellà). Editorial MAXTOR, p. Tom 2, p.540. ISBN 8497615115.
* ↑ «Marques de Villafranca del Bierzo» (en castellà). Grandes de España.org. [Consulta: 8 maig 2011].